Publication: Magyar Közlöny
Issue: MK-2002-166 (Year: 2002, Number: 166)
Era: 1990-2004
Section: az 59/2002. (XII. 29.) GKM rendelethez
Paragraph Index: 2197

a) Az 1. pont a) alpontjához: aa) A fogyasztó a szerzõdésben a csúcsidõszakra és a csúcsidõn kívüli idõszakra eredetileg lekötött teljesítményeket a szerzõdéses idõszakon (12 hónapon) belül két alkalommal megváltoztathatja úgy, hogy ebbõl legfeljebb az egyik módosítás eshet november 1. és március 31. közé. ab) A csúcsidei díja(ka)t, a csúcsidõn kívüli díjat, a tartalékteljesítmény díját és a tartalék csatlakozó-berendezés díját az e módosítás utáni idõszakra újból meg kell állapítani. ac) Ha a fogyasztó a szerzõdés idõtartamán belül a csúcsidõszakra és/vagy csúcsidõn kívüli idõszakra lekötött teljesítményt a rendelkezésre álló teljesítményen felül növelni kívánja, akkor a szolgáltatónak meg kell vizsgálnia, hogy a megnövekedett igényt hogyan tudja kielégíteni. A vizsgálat eredménye alapján a külön jogszabályban foglalt feltételek teljesítése után a szolgáltató a csúcsidei és/vagy a csúcsidõn kívüli díjat a szerzõdésmódosítás idõpontjától növeli. A módosítás — a mûszaki lehetõségek határain belül, a szerzõdésmódosításban rögzített módon — vonatkozik a tartalék-teljesítmény, a tartalék csatlakozó-berendezés és a többirányú ellátás díjára is. ad) Ha a szolgáltató az érvényes szerzõdés szerint fõfogyasztónak szolgáltat villamos energiát, akkor a szolgáltatóval közüzemi szerzõdéses jogviszonyban álló alfogyasztó(k) napszakonkénti teljesítmény és energia igénybevételét a szolgáltató és a fõfogyasztó között létrejött szerzõdésben foglaltak szerint kell figyelembe venni.

Source: https://magyarkozlony.hu/hivatalos-lapok/c9e306748d4d7a093e6d2488c3e090b0e43b0d65/dokumentumok/6e6779201a54b249becee377b75b90edd38f5c22/letoltes